હાર્દિક પટેલે જણાવ્યું હતું કે, મારું ભારત છે અને આપણા બધાનું ભારત રાખવું છે તો બધાએ અવાજ ઉઠાવવો પડશે. દૂરથી જોતા રહેશે તો ખોટા લોકો આપણા પર રાજ કરશે. હું દમ લગાવીને બોલીશ અને સત્યના આધારે બોલીશ. હાર્દિક પટેલ ઉપરાંત કોંગ્રેસ નેતા અર્જુન મોઢવાડિયા પણ હોસ્પિટલ પહોંચ્યા હતા. પ્રવીણ તોગડીયા સાથે મુલાકાત કર્યા બાદ હાર્દિક પટેલે મીડિયા સાથે વાત કરતાં કહ્યું હતું કે, હું પ્રવીણ તોગડીયાના અનેક મુદ્દાઓ સાથે સંમત નથી, પરંતુ એક વાત સાથે હું સંમત છું કે નરેન્દ્ર મોદી અને અમિત શાહ ષડયંત્ર ઘડી રહ્યાં છે. આ ઉપરાંત રાજ્યના પૂર્વ આઇપીએસ ઓફિસર ડીજી બંજારા પણ પ્રવીણ તોગડીયાની મુલાકાત કરવા માટે હોસ્પિટલ પહોંચ્યા હતા.